
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3464 

23 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

1 η Τροποποίηση της υπ’ αριθμ. 1911/2010 κοινής 
Υπουργικής απόφασης “Πλαίσιο Εφαρμογής του 
Άξονα Προτεραιότητας 4 «Αειφόρος Ανάπτυξη 
Αλιευτικών Περιοχών» του Επιχειρησιακού Προ¬ 
γράμματος Αλιείας 2007 - 2013”. 1 

Εφαρμογή κατανομής επιλέξιμων εκτάσεων δημοσίων 
βοσκοτόπων σε γεωργούς που δηλώνουν κτηνο- 
τροφική εκμετάλλευση στο Ολοκληρωμένο Σύστη¬ 
μα Διαχείρισης και Ελέγχων για το έτος 2014. 2 

Συμπληρωματικά μέτρα εφαρμογής του άρθρου 92β 
του Κανονισμού (ΕΚ) 889/2008 της Επιτροπής, όσον 
αφορά τη δημοσίευση πληροφοριών των επιχειρή¬ 
σεων που είναι ενταγμένες στο σύστημα ελέγχου 


του Κανονισμού (ΕΚ) 834/2007 του Συμβουλίου... 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Φ.Ε.Κ. με αριθμό 3391/ 
Τ.Β717-12-2014. 4 

ΑΠΟΦΑΣΕΙ Σ 

Αριθμ. 2529 (1) 


1 η Τροποποίηση της υπ’ αριθμ. 1911/2010 κοινής Υπουργι¬ 
κής απόφασης “Πλαίσιο Εφαρμογής του Αξονα Προ¬ 
τεραιότητας 4 «Αειφόρος Ανάπτυξη Αλιευτικών Πε¬ 
ριοχών» του Επιχειρησιακού Προγράμματος Αλιείας 
2007 - 2013”. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το Ν. 3614/2007 «Διαχείριση,Έλεγχος και Εφαρμογή 
Αναπτυξιακών Παρεμβάσεων για την προγραμματική 
περίοδο 2007-2013» (ΦΕΚ Α' 267/3-12-2007) και ιδίως 
το άρθρο 37. 

2. Το Ν. 2362/1995 (ΦΕΚ Α' 247) Περί δημοσίου λο¬ 
γιστικού, ελέγχου δαπανών του κράτους και άλλες 
διατάξεις», όπως τροποποιήθηκε με τον Ν. 3871/2010 
(ΦΕΚ Α' 267/3-12-2017-8-2010) «Δημοσιονομική Διαχεί¬ 


ριση και ευθύνη», καθώς και των άρθρων 20 και 77 του 
Ν. 4270/2014 (ΦΕΚ Α 143). 

3. Το Ν. 3840/2010 «Αποκέντρωση, απλοποίηση και 
ενίσχυση της αποτελεσματικότητας των διαδικασιών 
του Εθνικού Στρατηγικού Πλαισίου Αναφοράς (ΕΣΠΑ) 
2007-2013 και άλλες διατάξεις» (ΦΕΚ 53/Α7 31-03-2010). 

4. Το Ν. 4235/2014 (ΦΕΚ 32/Α'/11-2-2014) Διοικητικά μέ¬ 
τρα, διαδικασίες και κυρώσεις στην εφαρμογή της ενω- 
σιακής και εθνικής νομοθεσίας στους τομείς των τροφί¬ 
μων, των ζωοτροφών και της υγείας και προστασίας των 
ζώων και άλλες διατάξεις αρμοδιότητας του Υπουργείου 
Αγροτικής Ανάπτυξης και Τροφίμων, άρθρο 41. 

5. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ Α' 98/22-4-2005). 

6. Το Π.Δ. 107/2014 (ΦΕΚ 174/Α'/28-8-14) «Οργανισμός 
Υπουργείου Αγροτικής Ανάπτυξης και Τροφίμων» όπως 
τροποποιήθηκε και ισχύει. 

7. Το Π.Δ. 89/2014 (ΦΕΚ 134/Α'/10-6-2014) «Διορισμός 
Υπουργών, Αναπληρωτών Υπουργών και Υφυπουργών» 
και το Π.Δ. 158/2014 (ΦΕΚ 240/Α'/3-11-2014). 

8. Την υπ’ αριθμ. Υ48 (ΦΕΚ 2105/Β'/9-7-2012) απόφαση 
του Πρωθυπουργού περί καθορισμού αρμοδιοτήτων του 
Αναπληρωτή Υπουργού Οικονομικών Χρήστου Σταϊκούρα 

9. Τον Κανονισμό (ΕΚ) 1198/2006 του Συμβουλίου της 
27ης Ιουλίου 2006 «για το Ευρωπαϊκό Ταμείο Αλιείας» 
και ειδικότερα τα άρθρα 43, 44 και 45. 

10. Τον Κανονισμό (ΕΚ) 498/2007 της Επιτροπής της 
26ης Μαρτίου 2007 «για τη θέσπιση λεπτομερών κανό¬ 
νων εφαρμογής του κανονισμού (ΕΚ) αριθ. 1198/2006 του 
Συμβουλίου για το Ευρωπαϊκό Ταμείο Αλιείας. 

11. Την αριθμ. 282966/09-07-2007 (ΦΕΚ 1205/Β72007) 
κοινή υπουργική απόφαση «Εγκριση του κανονισμού 
Διαδικασίας Πληρωμών του Ν.Π.Ι.Δ. με την επωνυμία 
Οργανισμός Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (Ο.Π.Ε.Κ.Ε.Π.Ε.) 
των ενισχύσεων που βαρύνουν τον Ειδικό Λογαριασμό 
Εγγυήσεων Γεωργικών Προϊόντων (ΕΛΕΓΕΠ)». 

12. Την αριθμ. 2058/28-07-2008 (ΦΕΚ 1563/Β7 6-8-2008) 
κοινή υπουργική απόφαση «Σύστημα Δημοσιονομικών 
Διορθώσεων και Διαδικασίες Ανάκτησης Αχρεωστη- 
τως ή Παρανόμως Καταβληθέντων Ποσών από Πόρους 
του Κρατικού Προϋπολογισμού για την Υλοποίηση του 
ΕΠΑΛ 2007-2013». 

13. Την αριθμ. 341509/26-11-2008 (ΦΕΚ 2437/Β701-12-2008) 
κοινή υπουργική απόφαση «Αναδιάρθρωσης αρμοδιοτήτων 
και κατανομής προσωπικού των Ειδικών Υπηρεσιών του 
Υπουργείου Αγροτικής Ανάπτυξης και Τροφίμων για το 
Επιχειρησιακό Πρόγραμμα “ΑΛΙΕΙΑ”» όπως τροποποιείται 
και ισχύει. 

14. Την αριθμ. 37501/04-03-2009 κοινή υπουργική απόφα¬ 
ση «Μεταφορά της Δημόσιας Δαπάνης στον Ο.Π.Ε.Κ.Ε.Π.Ε. 
για την πληρωμή των μέτρων του ΠΑΑ και του ΕΠΑΛ 
2007-2013 και της Δράσης 1 «Πρόωρη Συνταξιοδότηση 
Αλιειών», του Μέτρο 4.2 του ΕΠΑΛ περίοδο 2000-2006, 
από το Πρόγραμμα Δημοσίων Επενδύσεων (ΠΔΕ). 

15. Την αριθμ. 2974/710/8-4-2009 (ΦΕΚ 670/τ.Β'/10-4-2009) 
κοινή απόφαση των Υπουργών Αγροτικής Ανάπτυξης και 
Τροφίμων και Τουριστικής Ανάπτυξης «Προσδιορισμός των 
λειτουργικών μορφών και κατηγοριών των τουριστικών 
καταλυμάτων και λοιπών τουριστικών εγκαταστάσεων 
που εντάσσονται σε προγράμματα αρμοδιότητας του 
Υπουργείου Αγροτικής Ανάπτυξης και Τροφίμων» όπως 
ισχύει κάθε φορά. 

16. Την αριθμ. 3136/2011 (ΦΕΚ 2533/Β'/7-11 -2011) κοινή 
υπουργική απόφαση καθορισμός διαδικασιών υπαγωγής 
πράξεων και καταβολής των οικονομικών ενισχύσεων 
στους δικαιούχους για το Μέτρο 2.3 «Μεταποίηση και 
Εμπορία» του Άξονα Προτεραιότητας 2 του Επιχειρη¬ 
σιακού Προγράμματος Αλιείας 2007-2013. 

17. Την έγκριση του Επιχειρησιακού Προγράμματος 
Αλιείας από την Ευρωπαϊκή Επιτροπή με την αριθμ. 
Ε(2007)6402/11-12-2007 απόφασή της όπως τροποποι¬ 
είται και ισχύει. 

18. Την αριθμ. 2925/13-10-2008 (ΦΕΚ Β 2178/23-10-2008) 
απόφαση Υπ. Αγροτικής Ανάπτυξης και Τροφίμων «Σύ¬ 
στημα Διαχείρισης Επιχειρησιακού Προγράμματος Αλι¬ 
είας 2007-2013», όπως τροποποιείται και ισχύει. 

19. Την αριθμ. 656/12-3-08 απόφαση του Ειδικού Γραμ¬ 
ματέα Διοικητικού Τομέα Κοινοτικών Πόρων και Υποδο¬ 
μών για την κατανομή Δημόσιας Δαπάνης στα μέτρα 
του Επιχειρησιακού Προγράμματος Αλιείας 2007-2013 
όπως τροποποιείται και ισχύει. 

20. Το εγκεκριμένο Σύστημα Διαχείρισης και Ελέγχου 
του Επιχειρησιακού Προγράμματος Αλιείας 2007-2013 
όπως αυτό ισχύει. 

21. Τη Σύσταση της Ευρωπαϊκής Επιτροπής 2003/361/ 
ΕΚ σχετικά με τον ορισμό των πολύ μικρών, των μικρών 
και των μεσαίων επιχειρήσεων. 

22. Τα κριτήρια επιλογής πράξεων στο Επιχειρησιακό 
Πρόγραμμα όπως αυτά εγκρίνονται και ισχύουν κάθε 
φορά από την Επιτροπή Παρακολούθησης του Ε.Π. ΑΛΙ¬ 
ΕΙΑΣ 2007 - 2013. 

23. Το με αριθμ. πρωτ. Κ.Μ.Κ.Ε 120860/11-12-2014 έγγρα¬ 
φο της Κ.Ε.Μ.Κ.Ε. περί συμβατότητας με το ενωσιακό 
δίκαιο για τις κρατικές ενισχύσεις 

24. Το γεγονός ότι από την παρούσα απόφαση δεν 
προκαλείται επιπλέον δαπάνη σε βάρος του κρατικού 
προϋπολογισμού σε σχέση με την αρχικά εγκριθείσα 
δαπάνη όπως είχε αποτυπωθεί στην υπ’ αριθμ 1911/2010 
κοινή υπουργική απόφαση καθώς και τους κάθε φορά 
ισχύοντες χρηματοδοτικούς πίνακες του Ε.Π. ΑΛΙΕΙΑΣ 
2007-2013, με συγχρηματοδότηση από το Ευρωπαϊκό 
Ταμείο Αλιείας (ΕΤΑ). 

25. Το γεγονός ότι σαν αποτέλεσμα συνεχούς δια- 
βούλευσης με τις αρμόδιες Ομάδες Τοπικής Δράσης 
προκύπτει η ανάγκη της παρούσας τροποποίησης, η 


οποία συμβάλλει στην απλούστευση των διοικητικών 
διαδικασιών υλοποίησης των τοπικών προγραμμάτων, 
αποφασίζουμε: 

Την 1 η Τροποποίηση της υπ’ αριθμ. 1911/2010 κοινή 
υπουργικής απόφασης “Πλαίσιο Εφαρμογής του Αξο¬ 
να Προτεραιότητας 4 «Αειφόρος Ανάπτυξη Αλιευτικών 
Περιοχών» του Επιχειρησιακού Προγράμματος Αλιείας 
2007 - 2013” ως εξής: 

Άρθρο 1 

Το δέκατο τρίτο εδάφιο της παραγράφου 1 του άρ¬ 
θρου 1 «Ορισμοί, Αρχές και Φορείς Εφαρμογής του Άξο¬ 
να Προτεραιότητας 4 "Αειφόρος Ανάπτυξη Αλιευτικών 
Περιοχών" του Ε.Π. Αλιεία (ΕΠΑΛ) 2007-2013» τροποποι¬ 
είται και συμπληρώνεται ως εξής: 

Κρατικές Ενισχύσεις: Οι ατομικές ενισχύσεις που χο¬ 
ρηγούνται σε φυσικά πρόσωπα ή επιχειρήσεις για πρά¬ 
ξεις που εντάσσονται στο Επιχειρησιακό Πρόγραμμα 
Αλιείας 2007 - 2013. 

Αρθρο 2 

Το άρθρο 3 «Αρμοδιότητες Διαχείρισης που Εκχωρού¬ 
νται» τροποποιείται ως προς τα εξής σημεία: 

1. Η παράγραφος νϋ εδάφια 4 και 5 ενσωματώνονται 
και διορθώνονται ως εξής: 

Εκδίδει τις αποφάσεις υπαγωγής/χρηματοδότησης 
των πράξεων (απόφαση ένταξης πράξης στο επιχει¬ 
ρησιακό πρόγραμμα). Ανάλογα με τους ειδικότερους 
κανόνες που έχουν θεσπιστεί για το καθεστώς ενίσχυ¬ 
σης η απόφαση υπαγωγής/χρηματοδότησης δύναται να 
συνοδεύεται από σύμβαση η οποία συνάπτεται μεταξύ 
του φορέα χορήγησης της ενίσχυσης και του δικαιού¬ 
χου. Εκδίδει τις τροποποιήσεις των αποφάσεων υπα¬ 
γωγής - χρηματοδότησης ή ανάκλησης των πράξεων 
και τη δημοσιοποίηση των σχετικών αποφάσεων στην 
εφαρμογή Διαύγεια καθώς και στην ιστοσελίδα του 
Ενδιάμεσου Φορέα Διαχείρισης. 

2. Η παράγραφος νϋ εδάφιο 7, σημείο δεύτερο τρο¬ 
ποποιείται και διαμορφώνεται ως εξής: 

• Συλλέγει τις αιτήσεις χορήγησης της δημόσιας 
δαπάνης που υποβάλλονται από τους δικαιούχους τις 
καταχωρεί στο Ολοκληρωμένο Πληροφοριακό Σύστημα, 
μετά από πιστοποίηση του φυσικού και οικονομικού 
αντικειμένου για κάθε αίτηση χορήγησης της δημόσιας 
δαπάνης, κατά την οποία επιβεβαιώνεται ότι: 

- ο δικαιούχος έχει πράγματι καταβάλει τις δαπάνες 
οι οποίες συμπεριλαμβάνονται στην αίτηση χορήγησης 
της επιχορήγησης της δημόσιας δαπάνης, 

- το αντίστοιχο τμήμα του έργου έχει υλοποιηθεί σύμ¬ 
φωνα με τους όρους και τις προϋποθέσεις της απόφα¬ 
σης χρηματοδότησης και τα προϊόντα ή οι υπηρεσίες 
έχουν παραδοθεί, 

- οι αιτήσεις των δικαιούχων είναι ακριβείς, 

- η χορηγούμενη ενίσχυση και η δαπάνη είναι σύμφω¬ 
νες με το εθνικό και κοινοτικό δίκαιο, 

- τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

• Εκδίδει απόφαση καταβολής της ενίσχυσης (δημό¬ 
σια δαπάνη) η οποία καταχωρείται στο Ολοκληρωμένο 
Πληροφοριακό Σύστημα. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


40193 


Άρθρο 3 

Το άρθρο 6 «Επενδύσεις Εκσυγχρονισμού ή Ίδρυσης 
Πολύ Μικρών Επιχειρήσεων” (Κατηγορίες Πράξεων 4.1.1.1 
και 4.1.1.2)» τροποποιείται στα εξής σημεία: 

1. Το τρίτο εδάφιο της παραγράφου 1 «Πλαίσιο Εφαρ¬ 
μογής» ενσωματώνεται και τροποποιείται ως εξής: 

• Επιχειρήσεις παροχής υπηρεσιών, όπως ενδεικτι¬ 
κά, επιχειρήσεις που συνδέονται με την συντήρηση και 
επισκευή αλιευτικών σκαφών, μηχανών και γενικότερα 
εξοπλισμού αλιείας, την επισκευή ειδών ατομικής και 
οικιακής χρήσης, τις υπηρεσίες τροφοδοσίας, τις υπη¬ 
ρεσίες φωτογραφικών τεχνών καθώς και την παροχή 
προσωπικών υπηρεσιών όπως αυτές που συνδέονται 
με τη φύλαξη και απασχόληση παιδιών, τη λειτουργία 
κουρείων, κομμωτηρίων καθώς και εμπορικές επιχειρή¬ 
σεις, συμπεριλαμβανομένου και του λιανικού εμπορίου. 

2. Το τελευταίο εδάφιο της παραγράφου 3 «Είδος, 
ύψος και ένταση ενίσχυσης» συμπληρώνεται ως εξής: 

• Ωστόσο, δύναται να υποβληθούν επενδυτικά σχέδια 
όπου ο συνολικός προϋπολογισμός ξεπερνά τα ανώτατα 
ως άνω όρια, με την προϋπόθεση ότι οποιοδήποτε πο¬ 
σοστό χρηματοδότησης επιχορηγηθεί, δεν θα υπερβαί¬ 
νει τα προαναφερόμενα μέγιστα όρια. Σε περιπτώσεις 
όπου ο συνολικός προϋπολογισμός του προτεινόμενου 
επενδυτικού σχεδίου ξεπερνάει τα ανώτατα όρια, η επι¬ 
χορήγηση που θα εγκριθεί δεν θα υπερβαίνει το ύψος 
του ως άνω καθορισμένου ορίου. 

3. Το ενδέκατο εδάφιο της παραγράφου 4 «Επιλέξιμες 
δαπάνες» τροποποιείται και συμπληρώνεται ως εξής: 

Όσον αφορά τις δαπάνες για την εκπόνηση μελετών, 
έκδοσης αδειών, προώθησης κα προβολής όλων των 
κατηγοριών πράξεων, αυτές είναι επιλέξιμες και χρη¬ 
ματοδοτούνται μόνο όταν υλοποιείται η κατασκευή των 
αντίστοιχων πράξεων. Μελέτες οι οποίες δεν εφαρμό¬ 
στηκαν, ανεξαρτήτως αιτίας, δεν χρηματοδοτούνται 
στα πλαίσια του παρόντος μέτρου. 

4. Στην παράγραφο 4 «Επιλέξιμες δαπάνες» προστί¬ 
θεται δωδέκατο εδάφιο ως εξής: 

Δαπάνες που τεκμηριωμένα συνάδουν με τη φύση και 
το αντικείμενο του έργου και δεν συμπεριλαμβάνονται 
στις μη επιλέξιμες δαπάνες 

Άρθρο 4 

Το άρθρο 7 «Άοιπές Επενδύσεις Τομέα Αλιείας” Κατη¬ 
γορία Πράξεων 4.1.1.3» αντικαθιστάται ως εξής: 

«Πλαίσιο Εφαρμογής»: 

Στις επιλεγμένες περιοχές παρέμβασης είναι δυνατή 
η ενίσχυση δράσεων που προβλέπονται στο Τίτλο IV 
«Άξονες Προτεραιότητας» του Κανονισμού (ΕΚ) 1198/ 
2006 για το Ε.Τ.Α. Ειδικότερα, περιλαμβάνονται επεν¬ 
δύσεις οι οποίες εμπίπτουν στις παρακάτω κατηγορίες 
και οι οποίες συμβάλλουν στην ολοκληρωμένη ανάπτυξη 
της περιοχής παρέμβασης: Μέτρα για τη μεταποίηση 
και την εμπορία αλιευτικών προϊόντων και προϊόντων 
υδατοκαλλιέργειας. Η κατηγορία πράξεων μπορεί να 
περιλάβει τη χρηματοδότηση επενδύσεων από υφιστά¬ 
μενες ή υπό ίδρυση πολύ μικρές επιχειρήσεις, σύμφωνα 
με την Σύσταση 2003/361/ΕΚ της Επιτροπής οι οποίες 
αφορούν: 

•Ίδρυση και μετεγκατάσταση επιχειρήσεων μεταποί¬ 
ησης στοχεύοντας ιδίως σε παραγωγή προϊόντων υψη¬ 
λής ποιότητας και προστιθέμενης αξίας, βελτίωση των 
συνθηκών εργασίας, διασφάλιση της υγιεινής και του 


περιβάλλοντος, παραγωγή ή εμπορία νέων προϊόντων, 
εφαρμογή νέων τεχνολογιών, ανάπτυξη καινοτόμων 
μεθόδων παραγωγής 

• Επέκταση, εξοπλισμός και εκσυγχρονισμός επιχει¬ 
ρήσεων μεταποίησης επιδιώκοντας ιδίως τη βελτίωση 
των εγκαταστάσεων, του εξοπλισμού, των αποθηκευ¬ 
τικών χώρων πρώτης ύλης και τελικού προϊόντος, το 
σύστημα διακίνησης με σύγχρονο απογραφικό έλεγχο 
και μηχανογραφική υποστήριξη για την ιχνηλασιμότητα 
του προϊόντος μέχρι τον τελευταίο καταναλωτή. 

• Εγκατάσταση κατάλληλου εξοπλισμού σε σκάφη για 
ελαφριάς μορφής μεταποίηση, τυποποίηση και εμπορία. 

Επισημαίνεται ότι οι ανωτέρω παρεμβάσεις δεν αφο¬ 
ρούν στη λιανική πώληση. 

Επιπλέον ενισχύονται οι παρακάτω κατηγορίες πα¬ 
ρεμβάσεων: 

• Πιστοποίηση ποιότητας, περιλαμβανόμενης της δη¬ 
μιουργίας σημάτων και της πιστοποίησης προϊόντων 
που αλιεύονται ή εκτρέφονται με μεθόδους παραγωγής 
φιλικές προς το περιβάλλον (Καν. (ΕΚ) 1198/ 2006 Αρθρ 
40, 3στ) 

• Επεξεργασία υπολειμμάτων αλιευτικών προϊόντων 
υδατοκαλλιέργειας. 

• Εφαρμογή καινοτόμων διαδικασιών, ανάπτυξη νέων 
προϊόντων και τρόπων συσκευασίας και αξιοποίησης 
παραδοσιακών συνταγών. 

Το συνολικό ύψος του προϋπολογισμού κάθε επέν¬ 
δυσης που είναι επιλέξιμο προς χρηματοδότηση στο 
πλαίσιο των παραπάνω Κατηγοριών Πράξεων, όπως 
ορίζεται κάθε φορά στο ΕΠΑΛ, δεν μπορεί να υπερβαίνει 
τα 500.000 € προκειμένου για την ίδρυση επιχειρήσε¬ 
ων και τα 300.000€ σε περιπτώσεις εκσυγχρονισμού. Η 
χορήγηση των ενισχύσεων αυτών αφορά αποκλειστικά 
στον εκσυγχρονισμό ή στην ίδρυση νέων πολύ μικρών 
επιχειρήσεων σύμφωνα με τη σύσταση της Επιτροπής 
2003/361/ΕΚ. 

Δικαιούχοι της Κατηγορίας Πράξεων δύναται να είναι 
αλιείς, μη αλιείς και υφιστάμενες επιχειρήσεις ή υπό 
ίδρυση επιχειρήσεις. 

Το είδος, και η ένταση της ενίσχυσης, οι επιλέξιμες 
και μη επιλέξιμες δαπάνες και οι λοιπές διαδικασίες 
και προϋποθέσεις για την εφαρμογή τους προσδιορί¬ 
ζονται από τις Κοινές Υπουργικές Αποφάσεις για τον 
καθορισμό των διαδικασιών, προϋποθέσεων και δικαι- 
ολογητικών υπαγωγής των αντίστοιχων επενδυτικών 
σχεδίων στον Καν (ΕΚ) 1198/06, καθώς και καταβολής 
των οικονομικών ενισχύσεων στους δικαιούχους. Στα 
ποσοστά χρηματοδότησης συμπεριλαμβάνονται και 
ενισχύσεις που αφορούν σε μέσα χρηματοδοτικής τε¬ 
χνικής σύμφωνα με τα άρθρα 34 έως 37 του κανονισμού 
498/2007 «θέσπιση λεπτομερειών κανόνων εφαρμογής 
του κανονισμού (ΕΚ) αριθμ. 1198/2006 του Συμβουλίου 
για το Ευρωπαϊκό Ταμείο Αλιείας. 

Αρθρο 5 

Το άρθρο 8 «Δράση 4.1.2. Δημόσιες Επενδύσεις» τρο¬ 
ποποιείται και συμπληρώνεται ως εξής: 

Στην πρώτη πρόταση (προοίμιο) της παραγράφου 4. 
«Επιλέξιμες Δαπάνες» προστίθεται η λέξη «ενδεικτικά» 
ως εξής: 

«Οι επιλέξιμες δαπάνες για την υλοποίηση των πα¬ 
ρεμβάσεων της κατηγορίας πράξεων, ενδεικτικά, περι¬ 
λαμβάνουν:» 

Άρθρο 6 

Τα προοίμια των σημείων (α) και (β) της παραγράφου 
4 «Επιλέξιμες Δαπάνες» του άρθρου 9 «Υποδομές Μικρής 
Κλίμακας και Υπηρεσίες για τη Βελτίωση της Ποιότητας 
Ζωής στις Αλιευτικές Περιοχές» Κατηγορία Πράξεων 
4.Ι.2.2.» αντικαθίστανται ως εξής: 

«(α) Προκειμένου για παρεμβάσεις σε υφιστάμενα κτί¬ 
ρια για την μετατροπή τους σε μουσεία που σχετίζονται 
με την αλιευτική, λαογραφική, πολιτιστική κληρονομιά, 
κέντρα φροντίδας παιδιών προσχολικής ηλικίας, βιβλιο¬ 
θήκες, ωδεία, χώρους άσκησης πολιτιστικών δραστηρι¬ 
οτήτων επιλέξιμες θεωρούνται οι ακόλουθες, ενδεικτικά, 
κατηγορίες δαπανών». 

«(β) Προκειμένου για τη στήριξη πολιτιστικών φορέων 
ανάδειξης και διατήρησης της τοπικής κληρονομιάς, ως 
επιλέξιμες ενδεικτικά θεωρούνται οι ακόλουθες κατη¬ 
γορίες δαπανών». 

Άρθρο 7 

Το άρθρο 10 «Ανακαίνιση και Ανάπτυξη Χωριών» (Κα¬ 
τηγορία Πράξεων 4.1.2.3)» τροποποιείται ως προς τα 
εξής σημεία: 

1. Η παράγραφος 2 «Δικαιούχοι» τροποποιείται ως 
εξής: 

Η κατηγορία πράξεων περιλαμβάνει παρεμβάσεις δη¬ 
μόσιου χαρακτήρα οι οποίες μπορούν να υλοποιηθούν 
από Νομικά Πρόσωπα στον καταστατικό σκοπό των 
οποίων προβλέπεται η υλοποίηση έργων δημόσιου χα¬ 
ρακτήρα. 

Στην περίπτωση που η πράξη περιλαμβάνει κατασκευ¬ 
αστικές παρεμβάσεις σε κτήρια, οι δικαιούχοι θα πρέπει 
να έχουν το υφιστάμενο ακίνητο στην ιδιοκτησία τους. 
Είναι δε δυνατή, η παραχώρηση της χρήσης του για 
τους παρόντες σκοπούς. 

2. Το πρώτο εδάφιο (προοίμιο) της παραγράφου 4 
«Επιλέξιμες Δαπάνες» τροποποιείται και συμπληρώνεται 
ως εξής: 

«Στο πλαίσιο της κατηγορίας παρεμβάσεων για την 
ανακαίνιση και ανάπτυξη χωριών, ως επιλέξιμες, ενδει¬ 
κτικά, θεωρούνται οι ακόλουθες κατηγορίες δαπανών:» 

Αρθρο 8 

Το άρθρο 13 «Διατοπική - Διακρατική Συνεργασία με¬ 
ταξύ Αλιευτικών Περιοχών μέσω της Δικτύωσης και της 
Διάδοσης Βέλτιστων Πρακτικών» (κατηγορία πράξεων 
4.1.2.6)» τροποποιείται ως προς το εξής σημείο: 

Στο ενδέκατο εδάφιο της παραγράφου 4 «Επιλέξιμες 
Δαπάνες» προστίθεται η εξής πρόταση: 

«Η αμοιβή στελεχών της ΟΤΔ, που δεν αποτελούν μέλη 
του υπηρεσιακού πυρήνα, αποτελεί επιλέξιμη δαπάνη, 
εφόσον αντιστοιχεί σε συγκεκριμένο παραγόμενο έργο». 

Αρθρο 9 

Το άρθρο 17 «Διαδικασία και προϋποθέσεις καταβολής 
επιχορήγησης στις Ο.Τ.Δ. Αλιείας» τροποποιείται στα 
εξής σημεία: 

1. Η πρώτη παράγραφος τροποποιείται και συμπλη¬ 
ρώνεται ως εξής: 

Προκειμένου να καταστεί δυνατή η πληρωμή των δι¬ 
καιούχων, η χρηματοδότηση της Ο.Τ.Δ. Αλιείας πραγ¬ 
ματοποιείται τμηματικά και ανάλογα με την πορεία 
υλοποίησης του τοπικού προγράμματος, με τη μορφή 
προκαταβολών και μερικών πληρωμών. Ειδικά ως προς 


τις Κατηγορίες Πράξεων 4.1.2.5 και 4.1.2.6 η ΟΤΔ Αλιείας 
διατηρεί το δικαίωμα να μην αιτηθεί προκαταβολή και 
να προβεί κατευθείαν στην υποβολή πιστοποιημένων 
δαπανών. 

2. Το τέταρτο εδάφιο του σημείου (α) της δεύτερης 
παραγράφου τροποποιείται και διαμορφώνεται ως εξής: 

• Ο ΟΠΕΚΕΠΕ πιστώνει τον ειδικό τραπεζικό λογα¬ 
ριασμό που διατηρεί η Ο.Τ.Δ. Αλιείας αποκλειστικά και 
μόνο για τις κατηγορίες πράξεων 4.1.2.5 και 4.1.2.6 του 
τοπικού προγράμματος. Η εκταμίευση από τον ειδικό 
λογαριασμό πραγματοποιείται αποκλειστικά και μόνο 
με τη διαδικασία που ορίζεται στο άρθρο 23. 

3. Το σημείο (β) της δεύτερης παραγράφου αντικα¬ 
θίσταται ως εξής: 

Προκαταβολή έως 20% της Δημόσιας Δαπάνης για τις 
υπόλοιπες κατηγορίες πράξεων, είτε μετά την ολοκλή¬ 
ρωση ένταξης στο τοπικό πρόγραμμα τουλάχιστον του 
20% του ποσού της 1ι ς Πρόσκλησης (σε όρους δημόσιας 
δαπάνης) όσον αφορά στις κρατικές ενισχύσεις, είτε 
μετά από την ένταξη τουλάχιστον 20% των συγχρημα- 
τοδοτούμενων πράξεων. Για την καταβολή της ισχύουν 
τα αναφερόμενα στο σημείο (α) ανωτέρω, με τις εξής 
διαφοροποιήσεις: 

• Η Ο.Τ.Δ. Αλιείας υποβάλει στην Ε.Υ.Δ. Ε.Π.ΑΛ αίτημα 
λήψης προκαταβολής προσκομίζοντας ισόποση εγγυ¬ 
ητική επιστολή. 

• Η Ε.Υ.Δ. Ε.Π.ΑΛ. διαβιβάζει στον ΟΠΕΚΕΠΕ Φάκελο 
Πληρωμής Προκαταβολής, σύμφωνα με τις κάθε φορά 
ισχύουσες διαδικασίες. 

• Ο ΟΠΕΚΕΠΕ πιστώνει τον ειδικό τραπεζικό λογα¬ 
ριασμό που διατηρεί η Ο.Τ.Δ. Αλιείας αποκλειστικά και 
μόνο για τις εν λόγω κατηγορίες πράξεων του τοπικού 
προγράμματος. Η εκταμίευση από τον ειδικό λογαρια¬ 
σμό πραγματοποιείται αποκλειστικά και μόνο με τη 
διαδικασία που ορίζεται στο άρθρο 22. 

Σε περίπτωση που η γενικότερη νομοθεσία περιλαμ¬ 
βάνει ευνοϊκότερες ρυθμίσεις, για τις ΟΤΔ Αλιείας, για 
τη λήψη προκαταβολών, από τις αναφερόμενες στις 
παραγράφους 2α και 2β, του άρθρου 17, αυτές υιοθε¬ 
τούνται άμεσα και χωρίς να απαιτείται η τροποποίηση 
της παρούσης. 

4. Η τρίτη παράγραφος τροποποιείται και συμπλη¬ 
ρώνεται ως εξής: 

Γ ια τη λήψη Μερικής Πληρωμής Δαπανών που έχουν 
πραγματοποιηθεί από την Ο.Τ.Δ. Αλιείας, τηρείται η 
ακόλουθη διαδικασία: 

• Η Ο.Τ.Δ. Αλιείας υποβάλλει Αίτημα Μερικής Πληρω¬ 
μής Δαπανών των κατηγοριών πράξεων 4.1.2.5 και 4.1.2.6 
στην Ε.Υ.Δ. Ε.Π.ΑΛ. όταν το σύνολο των εξοφλημένων 
δαπανών του μέτρου ανέρχεται τουλάχιστον στο 60% 
της προκαταβολής που έχει καταβληθεί στην Ο.Τ.Δ. 
Αλιείας σύμφωνα με την παράγραφο 2 (α) ανωτέρω 
και εφ όσον έχει γίνει επαλήθευση των δαπανών από 
την Ε.Υ.Δ. Ε.Π.ΑΛ. 

• Η Ο.Τ.Δ. Αλιείας υποβάλλει Αίτημα Μερικής Πληρω¬ 
μής Δαπανών για τις υπόλοιπες κατηγορίες πράξεων 
στην Ε.Υ.Δ. Ε.Π.ΑΛ. όταν το σύνολο των δαπανών, στις 
οποίες θα έχουν γίνει επαληθεύεις από την Ο.Τ.Δ. Αλιεί¬ 
ας, ανέρχεται τουλάχιστον στο 20% της προκαταβολής 
που έχει καταβληθεί στην Ο.Τ.Δ. Αλιείας σύμφωνα με 
την παράγραφο 2 (β) ανωτέρω. 

• Στην περίπτωση που η ΟΤΔ Αλιείας δεν έχει εισπρά- 
ξει προκαταβολή, υποβάλλει αίτημα μερικής πληρώ- 

μής όταν το σύνολο των πιστοποιημένων εξοφλημένων 
δαπανών ανέρχεται στο 12% της Κατηγορίας Πράξης 
4.1.2.5. 

• Η Ε.Υ.Δ. Ε.Π.ΑΛ. διενεργεί τους κατάλληλους διοι¬ 
κητικούς ελέγχους σύμφωνα με το άρθρο 22 ή/και το 
άρθρο 23, της παρούσας και στη συνέχεια διαβιβάζει 
στον ΟΠΕΚΕΠΕ φάκελο μερικής πληρωμής, σύμφωνα 
με τις κάθε φορά ισχύουσες διαδικασίες. 

• Ο ΟΠΕΚΕΠΕ πιστώνει τους ειδικούς τραπεζικούς λο¬ 
γαριασμούς που διατηρεί η Ο.Τ.Δ. Αλιείας αποκλειστικά 
και μόνο για τις αντίστοιχες κατηγορίες πράξεων του 
τοπικού προγράμματος. 

5. Η έκτη παράγραφος τροποποιείται και συμπλη¬ 
ρώνεται ως εξής: 

Η επιστροφή των εγγυητικών επιστολών των προκα¬ 
ταβολών της παραγράφου 2 ανωτέρω πραγματοποιείται 
άμεσα μετά την ολοκλήρωση των διοικητικών επιθεω¬ 
ρήσεων εποπτείας του ΟΠΕΚΕΠΕ στο τελευταίο αίτημα 
Μερικής Πληρωμής Δαπανών και την επιστροφή τυχόν 
αδιάθετων υπολοίπων, συμπεριλαμβανομένων των τό¬ 
κων, στον ΕΛΕΓΕΠ, με την αποπληρωμή της Ο.Τ.Δ. Αλι¬ 
είας. Σε περίπτωση μη επιστροφής των αδιάθετων κα¬ 
ταπίπτει μερικώς η εγγυητική επιστολή προκαταβολής 
κατά το ποσό που αντιστοιχεί σε αυτά. Το Υπουργείο 
Αγροτικής Ανάπτυξης και Τροφίμων υποχρεούται στην 
καταβολή στις ΟΤΔ Αλιείας του κόστους προμηθειών 
των εγγυητικών επιστολών από την ημερομηνία υπο¬ 
βολής του αιτήματος Μερικής Πληρωμής Δαπανών έως 
την ημερομηνία επιστροφής των εγγυητικών επιστολών, 
ανάλογα με το φορέα στον οποίο τις αποστέλλει η αρ¬ 
μόδια υπηρεσία του Υπουργείου Αγροτικής Ανάπτυξης 
και Τροφίμων ή ο ΟΠΕΚΕΠΕ. 

6. Η έβδομη παράγραφος τροποποιείται ως εξής: 

Η αποπληρωμή του τοπικού προγράμματος πραγμα¬ 
τοποιείται κατόπιν της παραλαβής του από την Ε.Υ.Δ. 
Ε.Π.ΑΛ. Προϋπόθεση για την παραλαβή του τοπικού προ¬ 
γράμματος είναι η ολοκλήρωση και παραλαβή από την 
Ο.Τ.Δ. Αλιείας όλων των πράξεων, η υποβολή τελικής 
έκθεσης υλοποίησης, καθώς και η τήρηση των παρα¬ 
πάνω προϋποθέσεων. 

Αρθρο 10 

Το άρθρο 18 «Πρόσκληση για την επιλογή πράξεων και 
δικαιούχων στο πλαίσιο του Μέτρου 4.1 (εξαιρουμένων 
των κατ. Πράξεων 4.1.2.5 & 4.1.2.6)» τροποποιείται στα 
εξής σημεία: 

1. Η πρώτη παράγραφος τροποποιείται και συμπλη¬ 
ρώνεται ως εξής: 

Για την επιλογή των πράξεων που εντάσσονται στο 
πλαίσιο του μέτρου 4.1 (εξαιρούμενης της Δράσης 4.1.2), 
η Ο.Τ.Δ. Αλιείας προβαίνει σε προσκλήσεις εκδήλωσης 
ενδιαφέροντος για τις δράσεις που περιλαμβάνονται 
στο εγκεκριμένο τοπικό πρόγραμμα, στις οποίες δίδει 
τη μεγαλύτερη δυνατή δημοσιότητα. Για τις ονοματι¬ 
σμένες πράξεις ακολουθούνται τα προβλεπόμενα στο 
Σύστημα Διαχείρισης και Ελέγχου (ΣΔΕ). 

2. Η τρίτη παράγραφος τροποποιείται και συμπλη¬ 
ρώνεται ως εξής: 

Εντός 90 ημερών από την υπογραφή της σύμβασης 
της Ο.Τ.Δ. με το Υπουργείο Αγροτικής Ανάπτυξης και 
Τροφίμων η ΟΤΔ οφείλει να προβεί στη δημοσίευση 
προσκλήσεων για δράσεις, η Δημόσια Δαπάνη των οποί¬ 
ων ανέρχεται τουλάχιστον στο 60% της Δημόσιας Δα¬ 


πάνης των ανωτέρω αναφερόμενων στην παράγραφο 
1 Κατηγοριών Πράξεων, εκτός και εάν σοβαροί λόγοι, 
κατά την κρίση της Ε.Υ.Δ. Ε.Π.ΑΛ., επιβάλλουν σχετική 
διαφοροποίηση. 

3. Η πέμπτη παράγραφος αντικαθιστάται ως εξής: 

Η δημοσίευση της πρόσκλησης γίνεται σύμφωνα με τα 
προβλεπόμενα στο Σύστημα Διαχείρισης και Ελέγχου 
(ΣΔΕ) και σχετικές εγκυκλίους, όπως ισχύουν κάθε φορά 
και κατ’ ελάχιστον ηλεκτρονικά. Η προθεσμία υποβολής 
των προτάσεων των δυνητικών δικαιούχων δεν μπορεί 
να είναι μικρότερη των 60 ημερών από την τελευταία 
δημοσίευση της πρόσκλησης εκδήλωσης ενδιαφέρο¬ 
ντος. Η ανωτέρω προθεσμία είναι δυνατόν να παρατεί- 
νεται σε περιπτώσεις ανωτέρας βίας ή αιτιολογημένου 
αιτήματος της ΟΤΔ. Στην περίπτωση αυτή τηρείται και 
για την παράταση ο ως άνω τρόπος δημοσίευσης. 

4. Η έβδομη παράγραφος συμπληρώνεται ως εξής: 

Στις περιπτώσεις ονοματισμένων δημοσίων έργων 

συγκεκριμένων δικαιούχων σύμφωνα με το εγκεκριμένο 
τοπικό πρόγραμμα η πρόσκληση εκδήλωσης ενδιαφέρο¬ 
ντος απευθύνεται στους συγκεκριμένους δικαιούχους, 
με συστημένη επιστολή της ΟΤΔ. 

5. Η όγδοη παράγραφος τροποποιείται ως εξής: 

Η Ο.Τ.Δ. Αλιείας απευθύνει εκ νέου πρόσκληση εκδή¬ 
λωσης ενδιαφέροντος, με τη σύμφωνη γνώμη της Ε.Υ.Δ. 
Ε.Π.ΑΛ. σε περίπτωση που έχει διαθέσιμες πιστώσεις. 

Άρθρο 11 

Το άρθρο 19 «Αξιολόγηση προτάσεων στο πλαίσιο του 
Μέτρου 4.1 (εξαιρουμένων των Κατηγοριών Πράξεων 
4.1.2.5 και 4.1.2.6)» τροποποιείται στα εξής σημεία: 

1. Η παράγραφος 3 καταργείται. 

2. Στο τέλος της παραγράφου 13 προστίθεται η εξής 
πρόταση: 

Το ανωτέρω χρονικό διάστημα δύναται να παραταθεί 
έως 60 ημέρες με αιτιολογημένη απόφαση της ΕΔΤΠ 
Αλιείας. 

3. Η παράγραφος 14 τροποποιείται και συμπληρώνεται 
ως εξής: 

Το συνολικό διάστημα από την καταληκτική ημερομη¬ 
νία υποβολής των προτάσεων έως την ημερομηνία έκ¬ 
δοσης της Απόφασης'Ενταξης της πράξης στο Ε.Π.ΑΛ., 
δεν μπορεί να υπερβαίνει τις 120 ημέρες. Στο εν λόγω 
χρονικό διάστημα δεν υπολογίζεται ο χρόνος υποβολής 
διευκρινήσεων για την κάλυψη των κριτηρίων πληρότη¬ 
τας και ο χρόνος υποβολής και εξέτασης ενστάσεων. 
Το ανωτέρω χρονικό διάστημα δύναται να παραταθεί 
κατόπιν αιτιολογημένης απόφασης της ΕΔΤΠ Αλιείας 
και σύμφωνης γνώμης της ΕΥΔ ΕΠΑΛ. 

4. Η παράγραφος 16 τροποποιείται και συμπληρώνεται 
ως εξής: 

Ο προϋπολογισμός που διαμορφώνεται μετά την ανω¬ 
τέρω εξέταση αποτελεί τον εγκεκριμένο προϋπολογι¬ 
σμό της πράξης, ο οποίος αναφέρεται στην απόφαση 
έγκρισης της Ο.Τ.Δ. Αλιείας και στη σύμβαση της με τον 
δικαιούχο. Οποιαδήποτε αύξηση του εγκεκριμένου προ¬ 
ϋπολογισμού της πράξης δικαιολογείται μόνο σε εξαι¬ 
ρετικά καλά τεκμηριωμένες περιπτώσεις. Οποιαδήποτε 
άλλη αύξηση βαρύνει αποκλειστικά και μόνο το δικαιούχο. 

Αρθρο 12 

Το άρθρο 21 «Όροι και προϋποθέσεις υλοποίησης πρά¬ 
ξεων» τροποποιείται στα εξής σημεία: 

1. Στις παραγράφους 4 και 5, η φράση 'Κατηγορία 
Πράξεων’ αντικαθίσταται με τη λέξη 'Δράση’. 

2. Στην παράγραφο 8, το αναφερόμενο χρονικό διά¬ 
στημα των δύο (2) ετών, μειώνεται σε ένα (1) έτος. 

3. Στην παράγραφο 14 το ΚΒ.Σ.’ αντικαθίσταται με 
το 'Κ.Φ.Α.Σ.’. 

Άρθρο 13 

Το άρθρο 22 «Επαληθεύσεις επί των αιτήσεων πλη¬ 
ρωμής των δικαιούχων και καταβολή της ενίσχυσης» 
τροποποιείται στα εξής σημεία: 

1. Στην παράγραφο 2, η φράση 'Κατηγορία Πράξεων 
4.1.1.' αντικαθίσταται με τη λέξη 'Δράση 4.1.1Λ 

2. Η παράγραφος 5 τροποποιείται και συμπληρώνεται 
ως εξής: 

Οι δικαιούχοι δύναται να υποβάλλουν ένα (1) έως οκτώ 
(8) αιτήματα πληρωμής δαπανών επιπλέον από την προ¬ 
καταβολή, ανάλογα με τη φύση της πράξης και τον 
προϋπολογισμό της. Η έγκριση πληρωμής του τελευ¬ 
ταίου αιτήματος πληρωμής του δικαιούχου ισοδυναμεί 
με αποπληρωμή και παραλαβή της πράξης. 

3. Στην παράγραφο 7, η λέξη 'αίτημα’ αντικαθίσταται 
με τη φράση 'αίτημα ή αιτήματα’. 

Επιπλέον, το τελευταίο εδάφιο διαμορφώνεται ως 
εξής: «Σε εξαιρετικές και πλήρως τεκμηριωμένες περι¬ 
πτώσεις, είναι δυνατή η παράταση του ανωτέρω δια¬ 
στήματος το πολύ για έξι (6) μήνες με την ευθύνη της 
ΟΤΔ Αλιείας και με τη γνωστοποίηση της Ε.Υ.Δ. Ε.Π. ΑΛ. 

4. Στην παράγραφο 8, προστίθεται το εξής εδάφιο ως 
προτελευταία παράγραφος: 

Ειδικά στην περίπτωση έργων που δικαιούχοι είναι 
ΟΤΑ η καταβολή του εγκεκριμένου ποσού δύναται να 
διενεργείται από την ΟΤΔ στο όνομα του δικαιούχου, 
με πίστωση απ' ευθείας στον τραπεζικό λογαριασμό 
του αναδόχου που εκτελεί το έργο. Σε αυτές τις περι¬ 
πτώσεις στην αίτηση πληρωμής του δήμου θα πρέπει 
να αναγράφεται ότι η πληρωμή του ποσού θα γίνεται 
στον τραπεζικό λογαριασμό του αναδόχου και η αίτηση 
να συνοδεύεται από τις Πιστοποιήσεις των εκτελεσθει- 
σών εργασιών, σύμφωνα με την ισχύουσα νομοθεσία. 
Με την είσπραξη του ποσού, ο ανάδοχος οφείλει να 
προσκομίσει στο δικαιούχο τη σχετική απόδειξη εί¬ 
σπραξης στο όνομα του δικαιούχου και ενημερώνεται 
σχετικά η ΟΤΔ. 

5. Στην παράγραφο 9, στο δεύτερο εδάφιο οι αναφε- 
ρόμενες λέξεις «νόμιμα επικυρωμένα» και «επικυρωμένα» 
διαγράφονται. 

Άρθρο 14 

Το άρθρο 28 «Επιβολή κυρώσεων στην Ο.Τ.Δ. Αλιείας 
κατά την εφαρμογή του τοπικού προγράμματος», πα- 
ραγράφοι 1 και 3, τροποποιούνται και συμπληρώνονται 
ως εξής: 

1. Κατά τη διάρκεια εφαρμογής του τοπικού προ¬ 
γράμματος επιβάλλονται κυρώσεις στην Ο.Τ.Δ. Αλιείας 
ως ακολούθως: 

Στην περίπτωση μη τήρησης των προθεσμιών και χρο¬ 
νικών ορίων που ορίζονται στο άρθρο 18 παρ.3, στο 
άρθρο 19, παρ. 13 και 14, στο άρθρο 22 παρ. 4, στο άρθρο 
23 παρ. 3, και στο άρθρο 27 παρ. 2, 3 και 4 της παρού¬ 
σας, επιβάλλεται πρόστιμο ύψους πενήντα (50) ΕΥΡΩ 
για κάθε ημέρα καθυστέρησης, εφόσον η καθυστέρηση 
οφείλεται σε υπαιτιότητα της ΟΤΔ και έχει προκαλέσει 


ζημία στο τοπικό πρόγραμμα, κατά την τεκμηριωμένη 
κρίση της ΕΥΔ ΕΠΑΛ. 

Στην περίπτωση επιβολής δημοσιονομικής διόρθωσης 
σε βάρος δικαιούχου των Κατηγοριών Πράξεων 4.1.1 ως 
αποτέλεσμα επαληθεύσεων- επιθεωρήσεων ή ελέγχων 
του άρθρου 26 της παρούσας, επιβάλλεται πρόστιμο 
στην Ο.Τ.Δ. Αλιείας ύψους 5% επί του ποσού της δημο¬ 
σιονομικής διόρθωσης, σε περίπτωση διαπίστωσης απο¬ 
κλειστικής υπαιτιότητας της ΟΤΔ. Σε κάθε περίπτωση, 
η κύρωση αυτή δεν εφαρμόζεται στις περιπτώσεις που 
κοινοποιούνται στην Υπηρεσία προβλήματα και παρατυ¬ 
πίες που διαπιστώνονται από την Ο.Τ.Δ. Αλιείας ύστερα 
από δικό της έλεγχο επαλήθευσης- επιθεώρησης. 

Σε περίπτωση λήψης από την Ο.Τ.Δ. Αλιείας οποιοσ¬ 
δήποτε φύσης ανταλλάγματος (αμοιβής κ.λπ.) από 
υποψήφιους ή τους δικαιούχους για την αξιολόγηση 
και επιλογή των προτάσεών τους ή για την καταβολή 
ενίσχυσης σε αυτούς, καταγγέλλεται η σύμβαση μεταξύ 
Ο.Τ.Δ. Αλιείας και Υπουργείου Αγροτικής Ανάπτυξης και 
Τροφίμων και καταπίπτει η εγγυητική καλής εκτέλεσης 
του άρθρου 16 της παρούσας. Σε κάθε περίπτωση, η 
ποινή προς την ΟΤΔ δύναται να επιβληθεί κατόπιν τε¬ 
λεσίδικης δικαστικής απόφασης. 

3. Στην περίπτωση που η Ο.Τ.Δ. Αλιείας δεν υποβάλει 
στην ως άνω προθεσμία τις σχετικές απόψεις της ή 
οι αιτιάσεις της Ο.Τ.Δ. Αλιείας δεν κριθούν βάσιμες, 
η Ε.Υ.Δ. Ε.Π.ΑΛ., τηρώντας τις προϋποθέσεις της πα¬ 
ρούσας, προβαίνει σε τροποποίηση του τοπικού προ¬ 
γράμματος, στο πλαίσιο της οποίας πραγματοποιείται 
μείωση των εγκεκριμένων πιστώσεων της κατηγορίας 
πράξεων 4.1.2.5, ανάλογα με τα επιβληθέντα πρόστιμα 
κατά τα ανωτέρω. Οι σχετικές πιστώσεις που αφαι- 
ρούνται από την κατηγορία πράξεων 4.1.2.5 δύναται να 
μεταφερθούν σε άλλες κατηγορίες πράξεων του τοπι¬ 
κού προγράμματος μετά από σχετικό αίτημα της Ο.Τ.Δ. 
Αλιείας. Σε περίπτωση μη ύπαρξης επαρκούς ύψους 
διαθέσιμων πιστώσεων στο πλαίσιο της κατηγορίας 
πράξεων 4.1.2.5, πραγματοποιείται μερική κατάπτωση 
της εγγυητικής επιστολής καλής εκτέλεσης του άρ¬ 
θρου 16 της παρούσας. 

Αρθρο 15 

Το άρθρο 32 «Τελικές Διατάξεις» αντικαθίσταται ως 
εξής: 

1. Οι ανωτέρω διατάξεις εφαρμόζονται για όλα τα 
έργα για τα οποία έχουν εκδοθεί Αποφάσεις Ένταξης/ 
Χρηματοδότησης από τους Ε.Φ.Δ. του ΕΠ Αλιείας στο 
πλαίσιο σχετικών προκηρύξεων των Ο.Τ.Δ. για την υλο¬ 
ποίηση του τοπικού τους προγράμματος. 

2. Κατά τα λοιπά ισχύει η υπ’ αριθμ. υπ’ αριθμ. 1911/2010 
(ΦΕΚ 1718/Β72-11-2010) κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΕΩΡΓΙΟΣ ΚΑΡΑΣΜΑΝΗΣ 

Αριθμ. 22172 (2) 

Εφαρμογή κατανομής επιλέξιμων εκτάσεων δημοσίων 
βοσκοτόπων σε γεωργούς που δηλώνουν κτηνοτρο- 
φική εκμετάλλευση στο Ολοκληρωμένο Σύστημα Δι¬ 
αχείρισης και Ελέγχων για το έτος 2014. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Των άρθρων 1 παρ. 1,2 και 3 του Ν. 1338/1983 "Εφαρ¬ 
μογή του Κοινοτικού Δικαίου" (ΦΕΚ Α' 34) όπως αυτά 
τροποποιήθηκαν με τα άρθρα 6 παρ. 4 Ν. 1440/1984 
(ΦΕΚ Α' 70), και του άρθρου 65 Ν. 1892/1990 (ΦΕΚ Α' 101) 
όπως ισχύει σήμερα. 

β. Του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκές Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ Α' 280). 

γ. Του άρθρου 29 Α του Ν. 1558/1985 "Κυβέρνηση και 
Κυβερνητικά Όργανα (ΦΕΚ Α' 137) όπως συμπληρώθη¬ 
κε με το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (ΦΕΚ Α' 154) και 
τροποποιήθηκε από το άρθρο 1 παρ. 2 α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (ΦΕΚ Α' 
38) όπως ισχύει σήμερα. 

δ. Των άρθρων 13 μέχρι και 29 του Ν. 2637/1998 
(Α 200/98), «Σύσταση Οργανισμού Πληρωμών και Ελέγ¬ 
χου Κοινοτικών Ενισχύσεων Προσανατολισμού και Εγγυ¬ 
ήσεων», όπως τροποποιήθηκαν και συμπληρώθηκαν με 
το άρθρο 4 του Ν. 2732/99 (Α 154/1999) και το άρθρο 24 
του Ν. 2945/2001 (Α 223/2001) «Εθνικό Σύστημα Προστα¬ 
σίας της Αγροτικής Δραστηριότητας» και το άρθρο 29 
παρ. 1-8 του Ν. 3147/2003 «Ρύθμιση θεμάτων αγροτικής 
γης επίλυση ζητημάτων αποκατασταθέντων και αποκα- 
θισταμένων κτηνοτροφών και άλλες διατάξεις» (Α' 135) 

ε. Του άρθρου 60 του ν. 4264/2014 (Α 118/15.5.2014) με το 
οποίο ρυθμίζονται θέματα διαχείρισης των βοσκοτόπων 
και ιδίως τα θέματα της κατανομής τους σε ευρύτερη 
διαδημοτική και περιφερειακή βάση αντί της σε επίπεδο 
κοινότητας ή δήμου που ίσχυε μέχρι σήμερα 

2. Τους κανονισμούς: 

2.1 1698/2005 του Συμβουλίου «για τη στήριξη της 
αγροτικής ανάπτυξης από το Ε.Γ.Τ.Α.Α.», όπως τροπο¬ 
ποιημένος ισχύει. 

2.2 1974/2006 της Επιτροπής «για την θέσπιση λε¬ 
πτομερών κανόνων εφαρμογής του κανονισμού (ΕΚ) 
αριθμ. 1698/2005 του Συμβουλίου», όπως τροποποιη¬ 
μένος ισχύει. 

2.3 65/2011 της Επιτροπής «για την θέσπιση λεπτομε¬ 
ρών διατάξεων εφαρμογής του κανονισμού (ΕΚ) αριθμ. 
1698/2015 του Συμβουλίου», όπως τροποποιημένος ισχύει. 

2.4 885/2004 της Επιτρπής (Ε 171 της 21.06.2006) «για 
τη θέσπιση λεπτομερών κανόνων εφαρμογής του κανο¬ 
νισμού (ΕΚ) αριθ. 1290/2005 του Συμβουλίου σχετικά με 
τη διαπίστευση των Οργανισμών Πληρωμών και άλλων 
Οργανισμών και την εκκαθάριση των λογαριασμών του 
ΕΓΤΕ και του ΕΓΤΑΑ.». 


2.5 73/2009 του Συμβουλίου (Ε 30/16 της 31.01.2009) 
«σχετικά με τη θέσπιση κοινών κανόνων για τα καθε¬ 
στώτα άμεσης στήριξης για τους γεωργούς στο πλαίσιο 
της κοινής γεωργικής πολιτικής και τη θέσπιση ορισμέ¬ 
νων καθεστώτων στήριξης για τους γεωργούς, για την 
τροποποίηση των κανονισμών (ΕΚ) αριθ. 1290/2005, (ΕΚ) 
αριθ. 247/2006, (ΕΚ) αριθ. 378/2007 και για την κατάρ¬ 
γηση του κανονισμού (ΕΚ) αριθ. 1782/2003». 

2.6 671/2012 του Συμβουλίου (Ε 204/11 της 11.07.2012) 
«για την τροποποίηση του κανονισμού (ΕΚ) αριθ. 73/2009 
του Συμβουλίου όσον αφορά την εφαρμογή των άμεσων 
ενισχύσεων στους γεωργούς για το έτος 2013». 

2.7 1306/2013 του Ευρωπαϊκού Κοινοβουλίου και του 
Συμβουλίου (Ε 347/549 της 17.12.2013) «σχετικά με τη 
χρηματοδότηση, τη διαχείριση και την παρακολούθηση 
της κοινής γεωργικής πολιτικής και την κατάργηση των 
κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) 
αριθ, 2799/98, (ΕΚ) αριθ. 2.8 814/2000, (ΕΚ) αριθ. 1290/2005 
και (ΕΚ) αριθ. 485/2008 του Συμβουλίου» 

2.8 1308/2013 του Ευρωπαϊκού Κοινοβουλίου και του 
Συμβουλίου (Ε 347/671 της 17.12.2013) «για τη θέσπιση 
κοινής οργάνωσης των αγορών γεωργικών προϊόντων 
και την κατάργηση των κανονισμών (ΕΟΚ) αριθ. 922/72, 
(ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 
1234/2007 του Συμβουλίου». 

2.9 1310/2013 του Ευρωπαϊκού Κοινοβουλίου και του 
Συμβουλίου (Ε 347/865 της 17.12.2013) «σχετικά με τη 
θέσπιση ορισμένων μεταβατικών διατάξεων για τη στή¬ 
ριξη της αγροτικής ανάπτυξης από το ΕΓΤΑΑ και την 
τροποποίηση του Κανονισμού (ΕΕ) αριθ. 1305/2013 του 
Ευρωπαϊκού Κοινοβουλίου και του Συμβουλίου όσον 
αφορά τους πόρους και την κατανομή τους για το έτος 
2014 και την τροποποίηση του κανονισμού (ΕΚ) αριθ. 
73/2009 του Συμβουλίου και των κανονισμών (ΕΕ) αριθ. 
1307/2013, (ΕΕ) αριθ. 1306/2013 και (ΕΕ) αριθ. 1308/2013 
του Ευρωπαϊκού Κοινοβουλίου και του Συμβουλίου όσον 
αφορά την εφαρμογή τους κατά το έτος 2014». 

2.10 1120/2009 της Επιτροπής «για τη θέσπιση λεπτο¬ 
μερών κανόνων εφαρμογής του καθεστώτος ενιαίας 
ενίσχυσης που προβλέπεται στον τίτλο III του κανο¬ 
νισμού (ΕΚ) αριθ. 73/2009 του Συμβουλίου σχετικά με 
τη θέσπιση κοινών κανόνων για τα καθεστώτα άμεσης 
στήριξης για τους γεωργούς στο πλαίσιο της κοινής 
γεωργικής πολιτικής και τη θέσπιση ορισμένων καθε¬ 
στώτων στήριξης για τους γεωργούς». 

2.11 1121/2009 της Επιτροπής «για τη θέσπιση λεπτο¬ 
μερών κανόνων εφαρμογής του κανονισμού (ΕΚ) αριθ. 
73/2009 του Συμβουλίου όσον αφορά τα καθεστώτα 
στήριξης για τους γεωργούς που προβλέπονται στους 
τίτλους IV και V». 

2.12 1122/2009 της Επιτροπής «σχετικά με τη θέσπιση 
λεπτομερών διατάξεων εφαρμογής του κανονισμού (ΕΚ) 
αριθ. 73/2009 του Συμβουλίου όσον αφορά την πολλα¬ 
πλή συμμόρφωση, τη διαφοροποίηση και το ολοκλη¬ 
ρωμένο σύστημα διαχείρισης και ελέγχου, στο πλαίσιο 
των καθεστώτων άμεσης στήριξης για τους γεωργούς 
που προβλέπονται στον εν λόγω κανονισμό, καθώς και 
λεπτομερών διατάξεων εφαρμογής του κανονισμού 
(ΕΚ) αριθ. 1234/2007 του Συμβουλίου όσον αφορά την 
πολλαπλή συμμόρφωση στο πλαίσιο του καθεστώτος 
στήριξης που προβλέπεται για τον αμπελοοινικό τομέα». 

2.13 1028/2012 του Συμβουλίου (Ε 316/41 της 25.10.2012) 
«για την τροποποίηση του κανονισμού (ΕΚ) αριθ. 




40198 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1234/2007 του Συμβουλίου όσον αφορά το καθεστώς 
ενιαίας ενίσχυσης και τη στήριξη προς τους αμπελο- 
καλλιεργητές». 

2.14 1405/2006 του Συμβουλίου (ΕΕ Ε 265/1 της 
26.09.2006) «σχετικά με τον καθορισμό ειδικών μέτρων 
για τη γεωργία στα μικρά νησιά του Αιγαίου.». 

2.15Έγγραφο εργασίας αριθ. ΑΘΒ 49533/2002 «Σχετι¬ 
κά με τα 'προφανή λάθη 1 σύμφωνα με το άρθρο 12 του 
Κανονισμού (ΕΚ) αριθ. 2419/2001 της Επιτροπής». 

2.16 Έγγραφο 2182-2/10/2014 της Κεντρικής Ένωσης 
Δήμων Ελλάδας στο οποίο αναφέρεται η αδυναμία 
των Δήμων να αναλάβουν περαιτέρω την εξειδικευ- 
μένη κατανομή σε επιλέξιμες και μη εκτάσεις βοσκο¬ 
τόπων. 

2.17Έγγραφο 2252-10/10/2014 του Υπουργείου Αγροτι¬ 
κής Ανάπτυξης και Τροφίμων με το οποίο ανακοινώθηκε 
στις υπηρεσίες της Ευρωπαϊκής Επιτροπής η ολοκλή¬ 
ρωση του ελληνικού σχεδίου δράσης (αοίίοη ρΙαπ) για 
τους βοσκότοπους και η ενσωμάτωση του νέου χαρ- 
τογραφικού υποβάθρου για το 2014 και συνεκτιμώντας: 

1. Το δικαίωμα πληρωμής άμεσων ενισχύσεων του 
κάθε δικαιούχου είναι άμεση συνάρτηση της επιλέξιμης 
έκτασης την οποία δηλώνει. 

2. Για τους κτηνοτρόφους αυτό συναρτάται άμεσα με 
την κατανομή επιλέξιμων εκτάσεων δημόσιου βοσκότο¬ 
που, την οποία χρησιμοποιούν τα ζώα που κατέχουν και 
ως εκ τούτου οι ενισχύσεις που καταβάλλονται σε κάθε 
κτηνοτρόφο με βάση τις επιλέξιμες εκτάσεις βοσκοτό¬ 
πων είναι αναγκαίο να καθορίζονται κατά προτεραιό¬ 
τητα με βάση το παραγωγικό δυναμικό των ζώων του. 

4. Τα ζώα αξιοποιούν τις εκτάσεις βοσκοτόπων πα¬ 
ρέχοντας όφελος τόσο για την ύπαιθρο όσο και για 
παραγωγική διαδικασία, 

5. Τόσο οι επιλέξιμες για ενίσχυση εκτάσεις βοσκο¬ 
τόπων στην Ελλάδα, όσο και οι συνολικές εκτάσεις 
βοσκοτόπων προς βόσκηση (επιλέξιμες και μη), είναι 
συγκεκριμένες και αποτυπώνονται στο χαρτογραφικό 
υπόβαθρο του ΟΠΕΚΕΠΕ όπου επί πλέον με βάση το 
ολοκληρωμένο πρόγραμμα δράσης προσδιορίζεται και 
η βοσκοϊκανότητα των επιλέξιμων εκτάσεων 

6. Ότι την μεγάλη πλειονότητα (95%) των βοσκοτό¬ 
πων της χώρας που κατανέμεται στους κτηνοτρόφους 
αποτελούν οι δημόσιοι (πρώην κοινοτικού βοσκότοποι 
οι οποίοι προορίζονται για παραγωγική αξιοποίηση από 
όλους τους κτηνοτρόφους και συνεπάγεται ότι η δια¬ 
νομή των βοσκοτόπων θα πρέπει να γίνει με διαφανή, 
αντικειμενικά και αμερόληπτα κριτήρια για την οικονο¬ 
μική βιωσιμότητα των κτηνοτροφικών εκμεταλλεύσεων 

7. Τα αποτελέσματα της εφαρμογής του κοινοτικού 
ορισμού για τον προσδιορισμό μέσα στο 2014 των τε¬ 
λικά επιλέξιμων εκτάσεων βοσκοτόπων. 

8. Ότι η πανδημία του καταρροϊκού πυρετού που πρό¬ 
σβαλε το ζωικό κεφάλαιο των μηρυκαστικών της χώρας 
από την άνοιξη του 2014 μέχρι σήμερα και τα μέτρα 
απαγόρευσης των μετακινήσεων που επιβλήθηκαν προ¬ 
οδευτικά σε όλη την χώρα τροποποίησαν ή εμπόδισαν 
την ομαλή διεξαγωγή των μετακινήσεων των ζώων ή 
επέβαλαν την αλλαγή του συνηθισμένου τόπου μετα¬ 
κίνησης των κτηνοτροφών 

9. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του τα¬ 
κτικού προϋπολογισμού, αποφασίζουμε: 


Αρθρο 1 

Σκοπός 

Με την παρούσα απόφαση ρυθμίζεται ο τρόπος και οι 
διαδικασίες κατανομής των επιλέξιμων εκτάσεων των 
δημόσιων βοσκοτόπων στις κτηνοτροφικές εκμεταλ¬ 
λεύσεις της χώρας που δηλώθηκαν στο Ολοκληρωμένο 
Σύστημα Διαχείρισης και Ελέγχων (ΟΣΔΕ) για το έτος 
2014. 

Αρθρο 2 

Επιλέξιμες κτηνοτροφικές εκμεταλλεύσεις 

Κάθε κτηνοτροφική εκμετάλλευση που δηλώθηκε στο 
ΟΣΔΕ και δεν διαθέτει ιδιωτικούς επιλέξιμους βοσκό¬ 
τοπους για την εξασφάλιση της οικονομικής βιωσιμό¬ 
τητας της 

Άρθρο 3 

Κριτήρια και κανόνες κατανομής επιλέξιμων δημοσίων 
εκτάσεων βοσκοτόπων. 

Κάθε επιλέξιμη κτηνοτροφική εκμετάλλευση σύμφω¬ 
να με το άρθρο 2 της παρούσης, έχει δικαίωμα στην 
διανομή επιλέξιμων εκτάσεων δημοσίων βοσκοτόπων. 
Η διανομή γίνεται με τα ακόλουθα κριτήρια: 

1. Η επιλέξιμη έκταση βοσκοτόπων που διανέμεται σε 
κάθε εκμετάλλευση είναι συνεχόμενη και ενιαία όπου 
αυτό είναι εφικτό. 

2. Δημιουργούνται δύο γεωγραφικές ζώνες. 

- Η πρώτη γεωγραφική ζώνη περιλαμβάνει τις περι¬ 
φερειακές ενότητες Έβρου, Ροδόπης, Ξάνθης, Καβά¬ 
λας, Δράμας, Σερρών, Κιλκίς, Θεσ/κης, Χαλκιδικής, Πέλ- 
λης, Ημαθίας, Πιερίας, Κοζάνης, Φλώρινας, Καστοριάς, 
Γρεβενών, Ιωαννίνων, Θεσπρωτίας, Άρτας, Πρέβεζας, 
Καρδίτσης, Τρικάλων Λαρίσης, Μαγνησίας, Φθιώτιδας, 
Ευρυτανίας, Βοιωτίας, Φωκίδας, Αττικής και Εύβοιας. 

- Η δεύτερη γεωγραφική ζώνη περιλαμβάνει τις πε¬ 
ριφερειακές ενότητες Αργολίδας, Αχαίας, Αρκαδίας, 
Ηλείας, Κορινθίας και Μεσσηνίας. 

3. Για τις βοσκοτοπικές ενότητες των πιο πάνω γε¬ 
ωγραφικών ζωνών λαμβάνεται υπόψη η επιλέξιμη βο- 
σκοτοπική έκταση, ενώ οι μετακινούμενοι κτηνοτρόφοι 
μπορούν να λάβουν διανομή εκτάσεων σε διαφορετικές 
γεωγραφικές ζώνες. 

4. Για κάθε κτηνοτροφική εκμετάλλευση λαμβάνονται 
υπόψη: 

- ο αριθμός των εκτατικών του δικαιωμάτων, 

- η έκταση για βοσκότοπο που έχει δηλωθεί στην 
βιολογική κτηνοτροφία σύμφωνα με το Σχέδιο Περι¬ 
βαλλοντικής διαχείρισης (ΣΠΔ ), 

- η έκταση για βοσκότοπο που έχει δηλωθεί στις 
σπάνιες φυλές σύμφωνα με το ΣΠΔ, και 

- για την εξισωτική αποζημίωση τα 330 στρέμματα 
ως μέγιστη έκταση κατανομής επιλέξιμου βοσκοτόπου, 
προκειμένου να διανεμηθεί η επιλέξιμη βοσκοτοπική 
έκταση. 

5. Ανά κτηνοτροφική εκμετάλλευση συσχετίζεται η 
επιλέξιμη βοσκοτοπική έκταση με τους στάβλους ή τα 
σημεία ελέγχου που δηλώνονται στην αίτησης ενιαίας 
ενίσχυσης 

6. Στην πρώτη γεωγραφική ζώνη εφαρμόζεται ενιαία 
αναλογική μείωση στο σύνολο των δικαιούχων κτηνο¬ 
τροφών, προκειμένου να ικανοποιηθούν στο μέγιστο 
δυνατό βαθμό οι ανάγκες των κτηνοτροφών σε επιλέξι- 

μες εκτάσεις βοσκοτόπων όπως αυτές προσδιορίζονται 
στην παράγραφο 4 του παρόντος άρθρου. Στην δεύτερη 
γεωγραφική ζώνη εφαρμόζεται μέγιστος συντελεστής 
προσαρμογής 9 %. Ειδικότερα για τις κτηνοτροφικές 
εκμεταλλεύσεις που τα εκτατικά δικαιώματα ενιαίας 
ενίσχυσης 2014 είναι μεγαλύτερα των 40.000 € η προ¬ 
σαρμογή των τελικά επιλέξιμων εκτάσεων των βοσκο¬ 
τόπων δεν μπορεί να υπερβαίνει το 15% προκειμένου 
να εξασφαλίζεται η απρόσκοπτη οικονομική δραστη- 
ριότητά τους. 

Αρθρο 4 

Διανομή επιλέξιμων εκτάσεων 
βοσκοτόπων έτους 2014 

Κατ’ εφαρμογή των προβλεπομένων στο άρθρο 3 
πραγματοποιείται κατανομή των επιλέξιμων εκτάσεων 
βοσκοτόπων στο σύνολο των κτηνοτροφών των ανωτέ¬ 
ρω γεωγραφικών ζωνών από τον ΟΠΕΚΕΠΕ στον οποίο 
τηρούνται οι αναλυτικές καταστάσεις κατανομής για 
όλες τις κτηνοτροφικές εκμεταλλεύσεις . 

Αρθρο 5 

Η παρούσα κατανομή ισχύει για το έτος ολοκλήρω¬ 
σης του προγράμματος δράσης για τους ελληνικούς 
βοσκότοπους (αοίίοη ρΙαπ) ήτοι μόνο για το έτος 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2014 

Ο ΥΠΟΥΡΓΟΣ 

ΓΕΩΡΓΙΟΣ ΚΑΡΑΣΜΑΝΗΣ 
-♦- 

Αριθμ. 2289/161795 (3) 

Συμπληρωματικά μέτρα εφαρμογής του άρθρου 92β του 
Κανονισμού (ΕΚ) 889/2008 της Επιτροπής, όσον αφο¬ 
ρά τη δημοσίευση πληροφοριών των επιχειρήσεων 
που είναι ενταγμένες στο σύστημα ελέγχου του Κα¬ 
νονισμού (ΕΚ) 834/2007 του Συμβουλίου. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 62 παράγραφος 2 του Ν. 4235/2014 
(ΦΕΚ Α' 32/11-2-2014) «Διοικητικά μέτρα, διαδικασίες και 
κυρώσεις στην εφαρμογή της ενωσιακής και εθνικής 
νομοθεσίας στους τομείς των τροφίμων, των ζωοτρο¬ 
φών και της υγείας και προστασίας των ζώων και άλ¬ 
λες διατάξεις αρμοδιότητας του Υπουργείου Αγροτικής 
Ανάπτυξης και Τροφίμων» 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που τέθηκε σε 
ισχύ με το άρθρο πρώτο του Προεδρικού Διατάγματος 
63/2005 «κωδικοποίηση της νομοθεσίας για την Κυβέρ¬ 
νηση και τα Κυβερνητικά Όργανα» (Α' 98) 

2. Τον Κανονισμό (ΕΚ) αριθ. 834/2007 του Συμβουλίου 
«για τη βιολογική παραγωγή και την επισήμανση των 
βιολογικών προϊόντων και την κατάργηση του κανονι¬ 
σμού (ΕΟΚ) αριθ. 2092/91» 

3. Τον Κανονισμό (ΕΚ) αριθ. 889/2008 της Επιτροπής 
«σχετικά με τη θέσπιση λεπτομερών κανόνων εφαρμο¬ 
γής του κανονισμού (ΕΚ) αριθ. 834/2007 του Συμβου¬ 
λίου για τη βιολογική παραγωγή και την επισήμανση 


των βιολογικών προϊόντων όσον αφορά τον βιολογικό 
τρόπο παραγωγής, την επισήμανση και τον έλεγχο των 
προϊόντων» και ιδίως το άρθρο 92β. 

4. Το υπ’ αρ. πρωτ. Γ/ΕΞ/1228/21-02-2014 έγγραφο της 
Αρχής Προστασίας Δεδομένων Προσωπικού Χαρακτήρα 
ως προς την δυνατότητα εφαρμογής του άρθρου 92β 
του Κανονισμού (ΕΚ) αριθ. 889/2008 της Επιτροπής 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Αρθρο 1 

Σκοπός 

Σκοπός της παρούσας είναι η θέσπιση συμπληρωματι¬ 
κών μέτρων κατ’ εφαρμογή του άρθρου 92β του Καν (ΕΚ) 
889/2008 της Επιτροπής, όπως αυτός κάθε φορά ισχύει, 
για τη δημοσίευση πληροφοριών για κάθε επιχείρηση 
που είναι ενταγμένη στο σύστημα ελέγχου του Καν (ΕΚ) 
834/2007 (εφεξής επιχείρηση), μέσω της δημιουργίας 
Ηλεκτρονικής Βάσης Δεδομένων (εφεξής ΗΒΔ). 

Αρθρο 2 

Πεδίο Εφαρμογής 

Η παρούσα εφαρμόζεται για κάθε επιχείρηση που 
είναι ενταγμένη στο σύστημα ελέγχου του Καν (ΕΚ) 
834/2007 (εφεξής σύστημα ελέγχου) και συμμετέχει στις 
δραστηριότητες οποιουδήποτε σταδίου παραγωγής, 
παρασκευής και διανομής των προϊόντων του άρθρου 
1 παρ. 2 του Καν (ΕΚ) 834/2007. Ισχύουν οι εξαιρέσεις 
της παρ. 3 του άρθρου 1 και των εδ. β και γ του άρθρου 
42 του ίδιου Κανονισμού. 

Αρθρο 3 

Αρμόδιες αρχές και φορείς 

1. Η Διεύθυνση Βιολογικής Γεωργίας του Υπουργείου 
ορίζεται ως κεντρική αρμόδια αρχή για την ορθή εφαρ¬ 
μογή της παρούσας. 

2. Η Διεύθυνση Πληροφορικής του Υπουργείου 
ορίζεται ως αρμόδια αρχή: α) για τη δημιουργία, 
την διαχείριση της ΗΒΔ και την ανάρτηση του πε¬ 
ριεχομένου της στην ιστοσελίδα του Υπουργείου 
β) για τις διορθώσεις των στοιχείων που αφορούν 
στις εγγραφές της ΗΒΔ, κατόπιν έγγραφης και τεκ¬ 
μηριωμένης εισήγησης της Διεύθυνσης Βιολογικής 
Γ εωργίας του Υπουργείου. 

3. Ο «Ελληνικός Γεωργικός Οργανισμός - "ΔΗΜΗΤΡΑ"» 
(ΕΛ.Γ.Ο.-ΔΗΜΗΤΡΑ) ορίζεται ως αρμόδια αρχή για την 
επαλήθευση της ορθής καταχώρισης των δεδομένων 
εκ μέρους των ΟΕ και Π. 

4. Ο κατά περίπτωση υπεύθυνος Οργανισμός Ελέγ¬ 
χου & Πιστοποίησης προϊόντων βιολογικής γεωργίας 
(εφεξής ΟΕ και Π) ορίζεται ως αρμόδιος φορέας για 
την εισαγωγή, τη συνεχή και την άμεση επικαιροποίηση, 
την εξασφάλιση της ορθότητας και πληρότητας όλων 
των καταχωριζόμενων στοιχείων που περιλαμβάνονται 
στην ΗΒΔ. 

Αρθρο 4 

Καταχώριση και δημοσίευση στοιχείων 

1. Για τη δημοσίευση των πληροφοριών που απαι¬ 
τούν οι Καν (ΕΚ) 834/2007 και 889/2008 ιδρύεται και 
λειτουργεί στη Διεύθυνση Πληροφορικής του Υπουρ¬ 
γείου ΗΒΔ. 

2. Για κάθε επιχείρηση του άρθρου 2 καταχωρίζονται 
στην ΗΒΔ τα στοιχεία που αναφέρονται στο παράρτημα 
XII του Καν (ΕΚ) αριθ. 889/08. Η δημοσίευση των στοιχεί¬ 
ων επιτυγχάνεται με την ανάρτηση του περιεχομένου της 
ΗΒΔ στην ιστοσελίδα του Υπουργείου Αγροτικής Ανά¬ 
πτυξης και Τροφίμων (εφεξής Υπουργείο) στο διαδίκτυο. 

3. Η καταχώριση των στοιχείων για κάθε επιχείρηση 
στην ΗΒΔ, γίνεται από τον ΟΕ και Π, με τον οποίο έχει 
αυτή συνάψει σύμβαση για την υπαγωγή της στο σύ¬ 
στημα ελέγχου, σε εφαρμογή του άρθρου 28 του Καν 
(ΕΚ) αριθ. 834/07. Η καταχώριση των εν λόγω στοιχείων 
πρέπει να πραγματοποιείται από τον υπεύθυνο ΟΕ και 
Π ανά δραστηριότητα και άμεσα, πάντως όχι αργότερα 
από πέντε (5) εργάσιμες ημέρες από τη σύναψη της σύμ¬ 
βασης ένταξης στο σύστημα ελέγχου με την επιχείρηση. 

4. Μετά την πραγματοποίηση στην επιχείρηση του 
ετήσιου πλήρους επιτόπιου ελέγχου ή μετά από οποιον- 
δήποτε άλλο έλεγχο, σύμφωνα με τα άρθρα 27 παρ. 3 
του Καν (ΕΚ) 834/2007 και 65 του Καν (ΕΚ) 889/2008, ή 
μετά την τροποποίηση κάθε στοιχείου που περιλαμβά¬ 
νεται στην ΗΒΔ, ο ΟΕ και Π υποχρεούται να προβεί σε 
επικαιροποίηση των σχετικών στοιχείων εντός πέντε 
(5) εργασίμων ημερών. 

5. Κατά την καταχώριση των στοιχείων για κάθε 
επιχείρηση στην ΗΒΔ θα καταχωρίζεται αυτομάτως η 
ημερομηνία εισαγωγής τους και θα δίδεται μοναδικός 
αριθμός εγγραφής. Μετά την καταχώριση θα είναι δυ¬ 
νατή η εκτύπωση αποδεικτικού εγγράφου, κατ’ εφαρ¬ 
μογή του άρθρου 29 του Καν (ΕΚ) 834/07, με την μορφή 
του υποδείγματος του Παραρτήματος XII του Καν (ΕΚ) 
889/2008, το οποίο θα φέρει ως στοιχείο ταυτοποίησης 
τον μοναδικό αριθμό εγγραφής. Με την έκδοση του 
αποδεικτικού εγγράφου ο ΟΕ και Π βεβαιώνει ότι η 
επιχείρηση υπόκειται στο σύστημα ελέγχου και ότι οι 
δραστηριότητες της ελέγχθηκαν και πληρούν ης απαι¬ 
τήσεις των Καν (ΕΚ) 834/07 και Καν (ΕΚ) 889/08, όπως 
αυτοί κάθε φορά ισχύουν. Σύμφωνα με το άρθρο 68 
του Καν (ΕΚ) 889/08, λόγω της ανωτέρω ηλεκτρονικής 
πιστοποίησης δεν απαιτείται υπογραφή του εκτυπωμέ¬ 
νου αποδεικτικού εγγράφου. 

Αρθρο 5 
Κυρώσεις 

1. Γ ια τη μη τήρηση των υποχρεώσεων της παρούσας 
επιβάλλονται στους ΟΕ και Π οι κυρώσεις της παρ. 2 
σύμφωνα με τα άρθρα 10 και 11 της αριθ. 245090/2006 
κοινή υπουργική απόφαση. 

2. Συγκεκριμένα επιβάλλονται στους ΟΕ και Π οι κά¬ 
τωθι κυρώσεις: 

α) Σε περίπτωση καθυστέρησης καταχώρισης ή επι- 
καιροποίησης των στοιχείων, πέραν των προβλεπόμε- 
νων προθεσμιών, διοικητικό πρόστιμο ποσού 100 ευρώ 
ανά επιχείρηση και ανά ημέρα καθυστέρησης και για 
μέγιστο χρονικό διάστημα τριάντα (30) ημερών. 


β) Αν η καθυστέρηση της περίπτ. α υπερβεί τις τριάντα 
(30) ημέρες ανακαλείται η έγκριση της δραστηριότητας 
του για ορισμένο χρονικό διάστημα, κατά την κρίση της 
αρμόδιας επιτροπής, προκειμένου να προβεί αυτός στην 
εκτέλεση όλων των αναγκαίων διορθωτικών μέτρων 
και στην καταχώριση ή επικαιροποίηση των στοιχείων 
γ) Σε περίπτωση που ο ΟΕ και Π δεν προβεί στην 
εκτέλεση όλων των αναγκαίων διορθωτικών μέτρων 
και στην καταχώριση ή επικαιροποίηση των στοιχείων 
μέσα στο ορισμένο χρονικό διάστημα, σύμφωνα με την 
περίπτ. β, αίρεται η έγκριση της δραστηριότητας του, 
κατ’ εφαρμογή της περίπτ. δ της παρ. 5 και της περίπτ. 
δ της παρ 9 του άρθρου 27 του Καν (ΕΚ) 834/2007. 

Αρθρο 6 

Μεταβατικές Διατάξεις 

1. Οι ΟΕ και Π υποχρεούνται να καταχωρίσουν στην 
ΗΒΔ τα στοιχεία των ήδη συμβεβλημένων με αυτούς 
επιχειρήσεων εντός χρονικού διαστήματος τριών μηνών 
από την έναρξη ισχύος της παρούσας. 

2. Από την έναρξη ισχύος του Π.δ. 107/2014 (Α' 174), 
όπου στις διατάξεις της παρούσας αναφέρονται η «Δι¬ 
εύθυνση Βιολογικής Γεωργίας.» και η «Διεύθυνση Πλη¬ 
ροφορικής.» του Υπουργείου Αγροτικής Ανάπτυξης και 
Τροφίμων, νοούνται αντίστοιχα η «Διεύθυνση Συστημά¬ 
των Ποιότητας Βιολογικής Παραγωγής» και η «Διεύθυν¬ 
ση Ηλεκτρονικής Διακυβέρνησης.» αυτού. 

Αρθρο 7 
Έναρξη ισχύος 

Η παρούσα τίθεται σε ισχύ δύο (2) μήνες μετά την 
ημερομηνία δημοσίευσης της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2014 

Ο ΥΠΟΥΡΓΟΣ 

ΓΕΩΡΓΙΟΣ ΚΑΡΑΣΜΑΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο Φ.Ε.Κ. με αριθμό 3391/τεύχος Β' 17-12-2014, επί της 
σελίδας 39484 στην πρώτη στήλη, στην πρώτη σειρά 
της περίπτωσης β' του άρθρου 3 της απόφασης «Κα¬ 
θορισμός αποζημίωσης και λοιπών εξόδων υπηρετού- 
ντων στην Κύπρο Στρατιωτικών» διορθώνεται το εντός 
παρενθέσεως αριθμητικό κλάσμα 
από το εσφαλμένο: «(1/4)», 
στο ορθό: «(1/2)». 

(Από το Υπουργείο Οικονομικών) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήΐ1ρ://νννννν.β1.9Γ - β-πιαΜ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



*02034642312 14001 2 * 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































